Apel catre lichele - - - - - - - - - - - - - - - - - - - - - - - - - GABRIEL LIICEANU Sunteti putini in mijlocul acestui popor, de vreme ce el s-a putut regasi peste noapte cu o asemenea forta si gratie; si totusi multi, daca ati putut face cu putinta, hrani si cautiona oroarea vreme de 40 de ani Voua, acestor multi-putini, va adresez urmatoarea chemare: Lasati o respiratie mai lunga intre ultimul omagiu pe care l-ati scris, intre ultima sedinta in care v-ati exprimat entuziasmul pentru realegerea lui Ceausescu la cel de-al XIV-lea Congres si adeziunea grabita pe care ati venit sa v-o dati in zilele in care timisorenii nu terminasera sa-si ingroape mortii si in care sangele de pe bulevardul Magheru si din Piata Palatului nu se zvantase inca Nu mai strangeti o vreme, barbateste, mana colegilor vostri si nu-i mai priviti senini in ochi Lasati sa se intrevada o urma de sfiala in privirea voastra Fiti o vreme stingheri Nu mai apareti la televiziune Nu mai scrieti in ziare Nu va mai ridicati glasul decat pentru o scurta cainta, caci altfel il ridicati din nou in miciuna Lasati cuvintele sa spuna ceea ce spun; nu mai folositi o vreme vorbele "demnitate", "libertate", "constiinta", "dreptate", "popor" Nu asasinati aceste cuvinte Renuntati la alibiuri morale spunandu-va ca ati facut neincetat raul ca sa puteti face din cand in cand binele Sa nu va fie frica, ci doar, din cand in cand, o lunga si insuportabila rusine Cautati un parinte care si-a pierdut in zilele acestea copilul si cereti-i iertare Intrati in noul an meditatitivi Si aprindeti o lumanare pentru cei morti si pentru voi Iar daca veti da curs acestei chemari, veti inceta sa fiti lichele si veti primi recunostinta noastra Va vom iubi 30 decembrie 1989 